1. pielikums
atklāta konkursa ID Nr. CNP/2024/45/ERAF 
nolikumam 

TEHNISKĀ SPECIFIKĀCIJA
atklātam konkursam “Ēkas pārbūve Raiņa ielā 27, Cēsīs, Cēsu novadā ”,
identifikācijas numurs: CNP/2024/45/ERAF

[bookmark: _Hlk51586077]
1. INFORMĀCIJA PAR OBJEKTU
	1.1 
	Iepirkuma priekšmets / Objekts
	Ēkas pārbūve 

	1.2 
	CPV kodi 
	45000000-7 (Celtniecības darbi)
45454000-4 (Pārbūves darbi)
45233220 -7– (Ceļu seguma būvdarbi)

	1.3 
	Objekta adrese
	Raiņa iela 27, Cēsis, Cēsu novads, LV -4101

	1.4 
	Ēkas kadastra apzīmējums 
	42010052407009

	1.5 
	Zemes gabala adrese
	Raiņa iela 25, Cēsis, Cēsu novads, LV -4101

	1.6 
	Zemes gabala kadastra apzīmējums 
	42010050036

	1.7 
	Objekta īpašnieks
	Cēsu novada pašvaldība

	1.8 
	Pasūtītājs 
	Cēsu novada pašvaldība

	1.9 
	Objekta lietotājs pēc pārbūves darbu veikšanas 
	Cēsu novada uzņēmējdarbības un tūrisma attīstības aģentūra

	1.10 
	Ēkas iedalījums grupā atbilstoši būvniecības procesam:
	III

	1.11 
	Objekta esošais lietošanas veids
	1251 - rūpnieciskās ražošanas ēkas

	1.12 
	Objekta lietošanas veids pēc pārbūves
	1220 - biroju ēkas, biroja telpu grupa

	1.13 
	Objekta tehniskie rādītāji
	Virszemes stāvu skaits 
	3

	
	
	Pazemes stāvu skaits
	-

	
	
	Būves kopējā platība 
	2128.60 m2

	
	
	Būves apbūves laukums
	928,6 m2

	
	
	Būvtilpums
	7885 m3

	1.13
	Atsauce uz ES projektiem un programmām:
	Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" projekts “Atbalsts uzņēmējdarbībai nepieciešamās infrastruktūras attīstībai, veicinot pāreju uz klimatneitrālu ekonomiku”



2. INFORMĀCIJA PAR BŪVPROJEKTU 
	2.1 
	Būvprojekts:
	Ēkas pārbūve Raiņa ielā 27, Cēsīs, Cēsu novadā, 
būvniecības lietas Nr. BIS-BL-750233-8710

	2.2 
	Būvprojekta autors 
	SIA “Ceturtais stils”, reģ. Nr. 55403015621



3. Vispārīgie nosacījumi būvdarbu veikšanai un piedāvājuma iepirkumā sagatavošanai
3.1 [bookmark: _Hlk58847793][bookmark: _Hlk113449866]Būvdarbi Objektā veicami atbilstoši SIA “Ceturtais stils”, reģ. Nr. 55403015621 izstrādātajam būvprojektam “Ēkas pārbūve Raiņa ielā 27, Cēsīs, Cēsu novadā” (turpmāk – Būvprojekts), būvatļaujas Nr. BIS-BV-4.1-2024-1399 (26).
3.2 Visi būvmateriāli, kas tiek demontēti no iepriekš ēkas Raiņa ielā 25, Cēsīs pārbūves laikā  izbūvētajiem materiāliem, ir saudzīgi demontējami, atbilstoši Būvprojektam iebūvējami Objektā vai novietojami Pasūtītāja norādītajā vietā. 
3.3 Atbilstoši Būvniecības likuma, Ministru kabineta 19.08.2014. noteikumu Nr. 500 „Vispārīgie būvnoteikumi”, Latvijas būvnormatīvu, Latvijas nacionālo standartu u.c., konkrēto darbu izpildi regulējošo Latvijas Republikā spēkā esošo normatīvo aktu nosacījumiem;
3.4 Tehniskā specifikācijā minētajiem nosacījumiem;
3.5 Izstrādājot piedāvājumu jāievēro šādi norādījumi:
3.4.1	visu sadaļu risinājumi ir realizējami kontekstā ar Būvprojekta pārējās sadaļās  ietvertajiem saistītajiem risinājumiem.
3.4.2	piedāvājumā ir jāietver visi nepieciešamie materiāli, detaļas un mehānismi, kas nepieciešami visu Būvprojekta sastāvā ietilpstošo sadaļu realizācijai.
3.4.3	risinājumiem, kas Būvprojektā nav pietiekoši detalizēti, Būvuzņēmējs būvdarbu laikā izstrādā detaļrasējumus, kas saskaņojami ar projekta autoriem. Šo risinājumu izmaksas ir jāiekļauj finanšu piedāvājuma aprēķinos. 
3.4.4	Visi izmēri un mērķēdes pirms konkrēto būvmateriālu un iekārtu pasūtīšanas un būvdarbu uzsākšanas pārbaudāmi objektā uz vietas.

4. Tāmes sagatavošanas nosacījumi:
4.1 Būvdarbu izmaksu tāmes jāsagatavo atbilstoši LBN 501-17 „Būvizmaksu noteikšanas kārtība”.
4.2 Būvuzņēmējs nedrīkst patvaļīgi izslēgt vai papildināt kādu no darbu daudzuma apjoma sadaļām.
4.3 Būvdarbu izmaksu tāmēs jābūt ietvertām aprēķina formulām (ar precizitāti 2 (divas) zīmes aiz komata, saglabājot visas formulas un funkcijas, kas izmantotas aprēķinos).

5. Darbu veikšanas projekts
5.1 Būvdarbi organizējami un veicami saskaņā Būvprojektu un tā sastāvā esošo darbu organizēšanas projektu. Būvuzņēmējs izstrādā darbu veikšanas projektu pamatojoties uz Būvprojekta risinājumiem. 
5.2 Būvuzņēmējam jāizstrādā darbu veikšanas projekts, atbilstoši Ministru kabineta 01.10.2014. noteikumu Nr. 529 “Ēku būvnoteikumi” “7.3. Būvdarbu veikšanas dokumentācija”.
5.3 [bookmark: p115][bookmark: p-528931]Atbilstoši Ministru kabineta 02.09.2014. noteikumiem Nr. 529 „Ēku būvnoteikumi” darbu veikšanas projektā tiek iekļauts: detalizēts darbu veikšanas kalendārais grafiks (pa nedēļām), būvdarbu ģenerālplāns, sagatavošanas darbu un būvdarbu apraksts, galveno būvmašīnu darba grafiks, nepieciešamo speciālistu saraksts darbu veikšanai būvobjektā, pagaidu tehnoloģisko konstrukciju risinājumi (ja nepieciešams), darba aizsardzības, drošības tehnikas, ražošanas higiēnas un ugunsdrošības pasākumu tehniskais risinājums (apraksts), būvmašīnu, tehnoloģiskā un montāžas aprīkojuma saraksts, skaidrojošais apraksts, darbaspēka kustības grafiks un būvizstrādājumu transportēšanas nosacījumu un to novietošanas vietas būvlaukumā apraksts (shēmas).
5.4 [bookmark: p118][bookmark: p-528934]Darbu veikšanas projekta sastāvā Būvuzņēmējs, papildus izstrādā un ietver trūkstošo informāciju par būvprojektā detalizēti neattēlotiem risinājumiem, ievērojot pielietojamās tehnoloģijas un risinājumus, saskaņojot izstrādātos risinājumus ar Būvprojekta autoru un Pasūtītāju. 
5.5 [bookmark: p119][bookmark: p-528935][bookmark: p120][bookmark: p-528936]Darbu veikšanas projekts ir pieejams būvlaukumā strādājošajiem būvspeciālistiem un kontroles institūcijām.
5.6 Būvuzņēmējs nodrošina EDLUS elektronisko sistēmu, kurā tiek nodrošināta būvlaukumā nodarbināto personu darba laika elektroniska reģistrācija, uzskaite un reģistrēto datu glabāšana, lai nodotu minētos datus iekļaušanai vienotajā elektroniskās darba laika uzskaites datubāzē.
5.7 Būvuzņēmējam jānodrošina būvtāfeles un projekta informatīvā stenda izgatavošana un uzstādīšana, ievērojot Eiropas Savienības fondu publicitātes vadlīniju finansējuma saņēmējiem prasības, iepriekš saskaņojot tās vizuālo noformējumu ar Pasūtītāju. 
5.8 Būvdarbu izpilde nedrīkst samazināt/ierobežot funkcionalitāti blakus ēkā (Raiņa ielā 25, Cēsīs) un būvlaukuma pieguļošā teritorijā.

6. Zaļā publiskā iepirkuma kritēriju prasības objektā 
6.1 Veicot būvdarbus piemērot Zaļā publiskā iepirkuma (turpmāk – ZPI) principus (atbilstoši MK 2017.gada 20.jūnija noteikumiem Nr.353 “Prasības zaļajam publiskajam iepirkumam un to piemērošanas kārtība”) un to izpildes kritērijus.
6.2 Veicot būvdarbu līguma izpildi, ievērot sekojošas prasības zemāk norādītajiem būvdarbiem un būvdarbos nodarbinātiem darbiniekiem:
6.2.1	Iekštelpu apgaismojuma montāžas darbus veikt atbilstoši 2017.gada 20.jūnija Ministru kabineta noteikumu Nr.353 “Prasības zaļajam publiskajam iepirkuma un to piemērošanas kārtība” 1.pielikuma 6.3.sadaļā noteiktajiem kritērijiem un Būvprojekta risinājumiem:
-	visiem gaismekļiem, kuri ir norādīti Būvprojekta un tiek iestrādāti, kā atbilstoši ZPI principiem, jāiesniedz materiālu atbilstības apliecinoši dokumenti-ekspluatācijas īpašības deklarācijas, tehnisko datu lapas, kurā uzrādīta informācija, kas apliecina to atbilstību ZPI prasībām; 
6.2.2	Būvdarbos izmantotajiem materiāliem ievērot noteiktās obligātās videi draudzīgu materiālu prasības (ar ekomarķējumiem) atbilstoši 2017.gada 20.jūnija Ministru kabineta noteikumu Nr.353 “Prasības zaļajam publiskajam iepirkuma un to piemērošanas kārtība”, visiem materiāliem, kuri tiek iestrādāti Objektā, kā atbilstoši ZPI principiem, jāiesniedz materiālu atbilstības apliecinoši dokumenti-ekspluatācijas īpašības deklarācijas, tehnisko datu lapas, ekomarķējumi, kurā uzrādītā informācija apliecina  to atbilstību,
6.2.3 Būvdarbos-būvgružu (tai skaitā demontēšanas) šķirošana un nodošana speciālos poligonos:
6.2.3.1	Vismaz 55% nebīstamo atkritumu, ko saražo nojaukšanas un demontēšanas darbos, izņemot rakšanu un aizbēršanu, sagatavo atkārtotai izmantošanai, pārstrādei un citiem materiālu atgūšanas veidiem,
6.2.3.2 	nodrošināt, lai būvniecības atkritumi, kas rodas pārbūves darbos, izņemot nojaukšanas atkritumus, nepārsniedz 11 t uz 100 m2 no iekštelpu bruto platības.
6.2.4	Būvuzņēmējam dokumentāri jāapliecina un jāiesniedz Pasūtītājam pēc pieprasījuma sekojoši dokumenti:
6.2.4.1	apliecinājums, ka būvgružu Pārstrādātājs izmanto sistēmu, kura nodrošina radušos atkritumu monitoringu un uzskaiti,
6.2.4.2.	pavadzīmes un faktūrrēķini, sekojot līdzi tam, kur nonāk atkritumu sūtījumi un tādu materiālu sūtījumi, kas vairs nav uzskatāmi par atkritumiem.
6.2.4.3.	Monitoringa datus, pavadzīmju kopijas tiek iesniegtas Pasūtītājam un Būvuzraugam izvērtēšanai,
6.2.5.	Būvdarbos tiek pielietoti likumīgas izcelsmes kokmateriāli:
6.2.5.1.	Visiem kokmateriāliem vai koka izstrādājumiem, kas paredzēti iebūvei ēkā vai labiekārtojumos, jābūt iegūtiem no ilgtspējīgi apsaimniekotiem mežiem,
6.2.5.2.	Būvuzņēmējs iesniedz FSC vai PFSC sertifikātus kokmateriāliem un / vai koka izstrādājumiem vai līdzvērtīgas paziņotās iestādes apliecinājumu par kokmateriālu un koksnes produktu atbilstību Regulas (ES) Nr. 995/2010) prasībām. Kritērijs attiecas uz iebūvējamo kokmateriālu un koksnes produktiem. Neattiecas uz tehnisko koksni – materiāliem, kas tiek izmantoti pagaidu konstrukcijās, tai skaitā, piemēram, veidņiem, drošības nožogojumam, barjerām būvniecības laikā u. tml.
6.3	Izbūves un apdares materiālu ietekme uz iekštelpu gaisa kvalitāti:
6.3.1.	4 nedēļas pēc apdares darbu pabeigšanas Būvuzņēmējs veic mērījumus telpās atbilstoši EN ISO 16000-6 un 16000-3, lai konstatētu kopējo gaistošo organisko savienojumu (TVOC) un formaldehīdu saturu iekštelpu gaisā,
6.3.2.	Būvuzņēmējs iesniedz mērījumus pasūtītājam un Būvuzraugam izvērtēšanai.
6.4.	Būvuzņēmēja pienākums ir veikt atsevišķu/papildus būvniecības dokumentu (t.sk. izpilddokumentācijas) lietvedību, par Būvdarbiem un ar zaļā iepirkumu komponenti saistīto Būvdarbu izpilddokumentācijai un nodot to Pasūtītājam digitālā formātā.

7. Būvizstrādājumi
7.1 Saskaņā ar Būvniecības likuma 10. pantu būvizstrādājumus atļauts piedāvāt Latvijas tirgū, kā arī stacionāri iebūvēt būvēs, ja tie ir derīgi paredzētajam izmantojumam, nodrošina Objektam izvirzīto būtisko prasību izpildi un atbilst būvniecību regulējošu normatīvo aktu prasībām. Būvuzņēmējs var piedāvāt Pasūtītāja noteiktos būvmateriālus un būvizstrādājumus vai ekvivalentus atbilstoši būvprojektā definētajam. Saskaņā ar LBN 002-19 4.punktā minēto, fasāžu tehniskiem risinājumiem jāatbilst Eiropas tehnisko apstiprinājumu vadlīnijām par ārējām daudzslāņu siltumizolācijas sistēmām ETAG 004, pielietojot noteiktas sistēmas izstrādājumus.
7.2 Būvuzņēmējam būvdarbu laikā visi teritorijas labiekārtojuma elementi, materiāli pirms konkrētā pasūtījuma veikšanas (piemēram, bruģis, soliņi, augu kastes, velo nojume, arī stādi un tmldz.) jāsaskaņo ar Pasūtītāju. Tikai pēc Pasūtītāja akcepta saņemšanas konkrētajam modelim, Būvuzņēmējs, drīkst uzsākt būvizstrādājumu pasūtīšanu un piegādi Objektā.

8. Būvdarbu veikšana un kvalitātes kontrole
8.1 Pasūtītājs var pilnvarot Būvuzņēmēju darbam BIS sistēmā veikt Būvdarbu uzsākšanas nosacījumu iesnieguma sagatavošanu, nepieciešamās dokumentācijas pievienošanu un iesniegšanu Cēsu novada būvvaldē.
8.2 Būvuzņēmējam būvdarbu izpildē jāpiesaista kvalificētus un sertificētus (ja attiecināms) speciālistus, t.sk. arī atbildīgo būvdarbu vadītāju un Konkursa nolikumā noteiktos būvspeciālistus.
8.3 Būvuzņēmējam jāiesniedz Cēsu novada būvvaldē Būvdarbu uzsākšanas nosacījumu saņemšanai nepieciešamo dokumentāciju iepirkuma līgumā noteiktajā kārtībā un termiņā.
8.4 Būvuzņēmējam jāiesniedz atkritumu apsaimniekošanas atļauja, kas ietver ražošanas atkritumu apsaimniekošanu, vai cits alternatīvs dokuments ar atkritumu apsaimniekotāju par ražošanas atkritumu apsaimniekošanu, ņemot vērā, ka būvniecības darbu laikā radušos būvniecības atkritumus drīkst nodot tikai atkritumu apsaimniekotājam, kas ir saņēmis atbilstošu Valsts vides dienesta atļauju.
8.5 Būvuzņēmējam 2 dienu laikā BIS sistēmā jāpieņem būvlaukuma pieņemšanas – nodošanas akts. Ja būvlaukuma pieņemšanas – nodošanas akts tiek parakstīts papīra formātā, Būvuzņēmējam jāierodas parakstīt aktu 2 dienu laikā pēc Pasūtītāja uzaicinājuma.
8.6 Būvuzņēmējam ir pienākums pirms būvdarbu uzsākšanas reģistrēt BIS sistēmā elektronisko būvdarbu žurnālu, veikt ikdienas ierakstus par veiktajiem darbiem, ievietot būvmateriālu atbilstības deklarācijas un veikt citas darbības, ko paredz elektroniska būvdarbu dokumentācijas vadība.
8.7 Par darba aizsardzību būvlaukumā atbilstoši kompetencei atbildīgs ir Būvuzņēmēja atbildīgais būvdarbu vadītājs. Atbildīgais būvdarbu vadītājs ievēro darba aizsardzības koordinatora norādījumus.
8.8 [bookmark: p123][bookmark: p-528940]Atbildīgajam būvdarbu vadītājam jāatrodas objektā ne mazāk kā 4 h (četras stundas) katru darba dienu visu Būvdarbu norises laiku.
8.9 Būvuzņēmējs ir atbildīgs par visas ar būvniecību saistītas dokumentācijas (piemēram, fakta konstatācijas aktu, materiālu apstiprināšanas formas, būvdarbu izmaiņu aktu) izstrādes, saskaņošanas un parakstīšanās procesa nodrošināšanu, ņemot vērā arī Pasūtītāja norādes dokumentu izstrādes un saskaņošanas procesā.
8.10 Autotransporta un pašgājēju mehānismu kustību būvlaukumā organizē saskaņā ar darbu veikšanas projektu, būvnormatīviem un ceļu satiksmes noteikumiem.
8.11 [bookmark: p124][bookmark: p-528941]Par būvdarbu kvalitāti ir atbildīgs Būvuzņēmējs. Būvdarbu kvalitāte nedrīkst būt zemāka par būvprojektā, Latvijas būvnormatīvos un attiecīgajos standartos, apbūves noteikumos un citos normatīvajos aktos vai būvdarbu līgumā noteiktajiem būvdarbu kvalitātes rādītājiem.
8.12 [bookmark: p125][bookmark: p-528942][bookmark: p127][bookmark: p-528944]Pabeigtos nozīmīgo konstrukciju elementus un segtos darbus, pieņem ekspluatācijā, sastādot pieņemšanas aktu.
8.13 [bookmark: p128][bookmark: p-528945][bookmark: p129][bookmark: p-528946]Nav pieļaujama būvdarbu turpināšana, ja Pasūtītājs vai Būvuzraugs un Būvuzņēmējs nav sastādījuši un darbu izpildes vietā parakstījuši iepriekšējo segto darbu pieņemšanas aktu. Ja Būvuzraugs vai Autoruzraugs konstatē veikto darbu neatbilstību būvprojekta vai būvdarbu tehnoloģijas prasībām, turpmāki darbi jāpārtrauc, veicot attiecīgu ierakstu būvdarbu žurnālā un norādot izpildes termiņu. Darbus turpina tikai pēc tam, kad visi parakstījuši attiecīgo segto darbu pieņemšanas aktu.
8.14 Uzsākot darbus Būvuzņēmējs nodrošina skaitītāju uzstādīšanu elektroenerģijas un ūdens izmantošanai no Pasūtītāja pārziņā esošiem avotiem. Būvuzņēmējs norēķinās par patērēto elektroenerģiju un ūdeni atbilstoši kontroles rādījumiem.
8.15 Būvuzņēmējs ir atbildīgs par visu atļauju, licenču, tehnisko noteikumu un atzinumu saņemšanu pirms būvdarbu uzsākšanas un būvdarbu veikšanas laikā, kas tiek prasīti saskaņā ar Latvijas Republikas būvniecību reglamentējošo normatīvo aktu prasībām, būvprojekta un tehnisko specifikāciju, t.sk., rakšanas atļaujas, darbu atļaujas u.c. Būvuzņēmējs apmaksā visus izdevumus, kas saistīti ar atļauju, licenču, tehnisko noteikumu, atzinumu un citu dokumentu saņemšanu no atbildīgajām institūcijām, kas nepieciešami būvdarbu izpildei un saņemtu būvvaldes atzinumu par būvdarbu pabeigšanu.
8.16 Būvuzņēmējam jāievēro visi nosacījumi, kas izvirzīti trešo pušu izsniegtajās atļaujās, licencēs un tehniskajos noteikumos.
8.17 Būvsapulces tiek organizētas atbilstoši iepirkuma līgumā noteiktajam.
8.18 Lapu krūmu un lapu koku stādījumu ierīkošanu veikt atbilstoši Būvprojektā norādītajām specifikācijām. Ievērot norādes stādu kvalitātei, stādvietu sagatavošanai, stādu stiprināšanai pēc iestādīšanas. Stādu dokumentāciju nodrošināt atbilstoši normatīvo aktu prasībām.
8.19 Visu stādu iegāde Būvuzņēmējam pirms pasūtījuma veikšanas jāsaskaņo ar Pasūtītāju.
8.20 Būvuzņēmējs nodrošina kadastrālās lietas uzmērījuma pasūtīšanu un izpildi (t.sk. šo darbu apmaksu).

9. [bookmark: p122][bookmark: p-528939][bookmark: p132][bookmark: p-528949]Vides aizsardzība
9.1 [bookmark: p135][bookmark: p-528953]Vispārējās prasības par piesārņojuma novadīšanu apkārtējā vidē Latvijas Republikas teritorijā nosaka likums „Par vides aizsardzību” u.c. normatīvie akti.
9.2 Būvdarbi organizējami un veicami tā, lai kaitējums videi būtu iespējami mazāks. Vides un dabas resursu aizsardzības, sanitārajās un drošības aizsargjoslās būvdarbi organizējami un veicami, ievērojot tiesību aktos noteiktos ierobežojumus un prasības. Dabas resursu patēriņam jābūt ekonomiski un sociāli pamatotam.
9.3 [bookmark: p136][bookmark: p-528954]Būvniecībā radušies atkritumiem jābūt pārstrādātiem un reģenerētiem. Visus būvniecībā radušos atkritumus, kas klasificējami kā bīstamie atkritumi, apsaimnieko atbilstoši normatīvajos aktos par bīstamo atkritumu apsaimniekošanu noteiktajām prasībām.
9.4 [bookmark: p137][bookmark: p-528955][bookmark: p138][bookmark: p-528956]Ja būvlaukumā radušos rūpniecisko un sadzīves notekūdeņu piesārņojuma pakāpe ir lielāka, nekā noteikts normatīvajos rādītājos, pirms ievadīšanas kanalizācijas tīklā tos attīra atbilstoši nosacījumiem, kas noteikti Valsts vides dienesta reģionālās vides pārvaldes izsniegtajā A vai B kategorijas atļaujā piesārņojošai darbībai vai apliecinājumā C kategorijas piesārņojošai darbībai, ja šāda atļauja atbilstoši normatīvajiem aktiem attīrīšanas iekārtām un citām ūdeni piesārņojošām darbībām ir izsniegta.
9.5 [bookmark: p139][bookmark: p-528957]Nav pieļaujama ūdens (arī attīrīta) novadīšana no būvlaukuma pašteces ceļā un nesagatavotās gultnēs. Ūdens atklātās novadīšanas veids un novadgrāvju sistēma jāparedz darbu veikšanas projektā (ja attiecas).
9.6 [bookmark: p140][bookmark: p-528958][bookmark: p141][bookmark: p-528959][bookmark: p142][bookmark: p-528960]Veicot grunts pastiprināšanu, novēršama pazemes ūdeņu un atklāto ūdenstilpju piesārņošana. Nepieciešamie pasākumi jāparedz darbu veikšanas projektā.
9.7 Pirms būvdarbu pabeigšanas (būvdarbu nodošanas – pieņemšanas akta sagatavošanas) Būvuzņēmējam ir jānodrošina objekta un, nepieciešamības gadījumā, tam pieguļošo teritoriju sakopšana, t.sk., visu pagaidu būvju demontāža un būvgružu aizvešana.

10. Būvdarbu pabeigšana.
Atbilstoši Ministru kabineta 02.09.2014. noteikumu Nr. 529 “Ēku būvnoteikumi” 8. daļas 8.2.apakšnodaļai ,,Otrās un trešās grupas ēkas vai tās daļas pieņemšana ekspluatācijā”. 

11. Energoefektivitāte.
Pēc būvdarbu izpildes Būvuzņēmējam izstrādāt ēkas energoefektivitātes pagaidu sertifikātu. Ēkas energoefektivitātes rādītāji nedrīkst būt sliktāki kā noteikts būvprojektā ietvertam ēkas pagaidu energosertifikātam.


TEHNIKĀS SPECIFIKĀCIJAS PIELIKUMI:
1) SIA “Ceturtais stils”, reģ. Nr. 55403015621 izstrādātais būvprojekts “Ēkas pārbūve Raiņa ielā 27, Cēsīs, Cēsu novadā” (turpmāk – Būvprojekts).

